cyanic-selkie/wikianc huggingface dataset:
ভানুয়াতুতে ইসলাম
ইতিহাস
দেশটির প্রথম মুসলমান হুসেইন নাবাঙ্গা, যিনি ১৯৭৮ সালে ধর্মান্তরিত হয়ে ইসলাম গ্রহণ করেন। তিনি 'মেলে' জনগোষ্ঠীর একজন ছিলেন। তার পর সম্প্রদায়ের আরও কিছু লোক ইসলাম গ্রহণ করেন। এখন দেশটির বিভিন্ন দ্বীপে ইসলাম ধর্মাবলম্বীরা বাস করেন। বর্তমানে দেশটির মুসলিম সম্প্রদায়ের প্রেসিডেন্ট মুহাম্মাদ সাদিক সাম্বো। ১৯৯২ সালে দেশটিতে প্রথম মসজিদ প্রতিষ্ঠত হয়। দেশটির অধিকাংশ মুসলমানই সুন্নি মতাবলম্বী হলেও কিছু কাদিয়ানি সম্প্রদায়ের মানুষদেরও দেখা যায় দ্বীপটিতে।
২০০৭ সালের একটি জরিপে দেখা যায়, দেশটিতে ইসলাম ধর্মাবলম্বী ও মসজিদের সংখ্যা ব্যাপকহারে বাড়ছে। দেশটির বিভিন্ন গোষ্ঠীপতি ইসলাম ধর্মে ধর্মান্তরিত হয়েছেন। তারা তাদের পরিবার ও গোষ্ঠীর অন্যান্য লোকদের ইসলাম ধর্মে ধর্মান্তরিত করতে অবদান রাখছেন। এভাবে দেশটিতে ইসলাম ধর্মাবলম্বীদের সংখ্যা বাড়ছে।
২০২২ এশিয়ান গেমসে ক্রিকেট – নারী টুর্নামেন্ট
২০২২ এশিয়ান গেমসের অংশ হিসেবে ২০২৩ সালের ১৯ সেপ্টেম্বর থেকে ২৬ সেপ্টেম্বর সময়ে চীনের হাংঝৌ-এ নারীদের ক্রিকেট প্রতিযোগিতা অনুষ্ঠিত হবে। প্রতিযোগিতায় মোট চৌদ্দটি দল অংশগ্রহণ করবে, যে দলসমূহ ২০২৩ সালের ১ জুন তারিখের আইসিসি টি২০আই র‍্যাংকিং অনুযায়ী নির্ধারণ করা হবে।
জর্জ কার্লিন
জর্জ ডেনিস প্যাট্রিক কার্লিন (১২ই মে, ১৯৩৭ - ২২ জুন, ২০০৮) একজন আমেরিকান স্ট্যান্ড-আপ কৌতুকাভিনেতা, অভিনেতা, লেখক এবং সামাজিক সমালোচক ছিলেন। তিনি ব্ল্যাক কমেডি এবং রাজনীতি, ইংরেজি ভাষা, মনোবিজ্ঞান, ধর্ম এবং বিভিন্ন নিষিদ্ধ বিষয় মঞ্চে রসিকতার সাথে প্রতিবিম্বায়নের জন্য খ্যাত ছিলেন। সর্বকালের অন্যতম গুরুত্বপূর্ণ এবং প্রভাবশালী আমেরিকান স্ট্যান্ড-আপ কমিক হিসাবে ব্যাপকভাবে বিবেচিত, কার্লিনকে একটি পত্রিকা "কাউন্টার কালচারের ডিন" হিসাবে আখ্যায়িত করেছিল।
এইচবিওর জন্য কার্লিনের ১৪টি স্পেশাল স্ট্যান্ড-আপ কমেডি প্রথম চিত্রিত হয়েছিল ১৯৭৭ সালে। ১৯৮০ এর পর হতে, কার্লিনের কাজের বিষয়বস্তু আমেরিকান সমাজের আর্থসাংস্কৃতিক সমালোচনার দিকেই মনোনিবেশ করেছিল। তিনি প্রায়শই মার্কিন যুক্তরাষ্ট্রের সমসাময়িক রাজনৈতিক ইস্যুতে মন্তব্য করেছিলেন এবং আমেরিকান সংস্কৃতির বাড়াবাড়ি নিয়ে ব্যঙ্গ করতেন। তিনি তিন দশকের জনি কারসন যুগের দ্য টনাইট শোতে প্রায়শই অভিনেতা এবং অতিথি হোস্ট ছিলেন এবং ১৯৭৫ সালে "স্যাটারডে নাইট লাইভ"-এর প্রথম পর্বটি হোস্ট করেছিলেন।
প্রাথমিক জীবন
জর্জ ডেনিস প্যাট্রিক কার্লিন ১৯৩৭ সালের ১২ই মে নিউ ইয়র্কের ম্যানহাটনে জন্মগ্রহণ করেছিলেন,  তিনি সেক্রেটারি মেরি কার্লিন (এনিয়ে বিয়েরি) এবং দ্য সান এর বিজ্ঞাপনের পরিচালক প্যাট্রিক জন কার্লিনের ঘরে বড় ছেলে হিসেবেই জন্মগ্রহণ করেছিলেন।
কর্মজীবন
১৯৫৯ সালে, কার্লিন জ্যাক টেক্সাসের ফোর্ট ওয়ার্থের রেডিও স্টেশন কেএক্সএলের ডিজে বার্নসের সাথে দেখা করেছিলেন। সেখানেই তারা একটি কৌতুক দল গঠন করেছিল।
মধ্যম সারির কম্পিউটার
মধ্যম সারির কম্পিউটার বা মধ্যম সারির সিস্টেম হল কম্পিউটার শ্রেণী বিভাগের একটি উপশ্রেণী সিস্টেম যা মেইনফ্রেম কম্পিউটার এবং মাইক্রোকম্পিউটারের মধ্যে পড়ে।
১৯৬০ দশকে এই শ্রেণীর কম্পিউটারের উদ্ভব হয় এবং সেই সময় এগুলো মিনিকম্পিউটার নামে পরিচিত ছিল বিশেষ করে ডিজিটাল ইকুইপমেন্ট কর্পোরেশনের পিডিপি সারির মডেলগুলো, ডাটা জেনারেল, হিউলেট-প্যাকার্ডের এইচপি৩০০০ সারির মডেলগুলো এবং তার উত্তরসূরিগুলো এবং সান মাইক্রোসিস্টেমের মডেল (এসপিএআরসি এন্টারপ্রাইজ)। এই ধরনের কম্পিউটারগুলো বৈজ্ঞানিক কাজে এবং গবেষণার কাজে সেই সাথে ব্যবসায়িক ক্ষেত্রে ব্যাপকভাবে ব্যবহৃত হত।
১৯৯০ দশকে যখন কম্পিউটারের ক্লায়েন্ট-সার্ভার মডেল প্রভাবশালী হয়, তুলনীয় শ্রেণীর কম্পিউটারগু পরিচিত হয় সার্ভার নামে কারণ এগুলো আসলে এন্ড ইউজার বা সর্বশেষ ব্যবহারকারীকে সেবা দিয়ে থাকে ক্লায়েন্ট কম্পিউটারের মাধ্যমে।
মধ্যম সারির সিস্টেমগুলো প্রাথমিকভাবে উচ্চ ক্ষমতা সম্পন্ন নেটওয়ার্ক সার্ভার এবং অন্যান্য ধরনের সার্ভার যা একই সাথে অনেক ব্যবসায়িক এ্যাপ্লিকেশনের বৃহৎ পরিমাণ প্রক্রিয়াকরণ কাজ সম্পন্ন করতে পারে। যদিও মেইনফ্রেমের মত এত শক্তিশালী নয় তবুও এটি কম দামি, কম খরচে পরিচালনা ও রক্ষনাবেক্ষন করা যায়। যার ফলে অনেক প্রতিষ্ঠানের প্রয়োজনীয়তা মেটানোর জন্য এটি সহজেই ব্যবহৃত হয়। মধ্যম সারির কম্পিউটার বৃহৎ ইন্টারনেট ওয়েব সাইট, কর্পোরেট ইন্ট্রানেট এবং এক্সট্রানেট ও অন্যান্য নেটওয়ার্কের কাজে শক্তিশালী নেটওয়ার্ক সার্ভারের মত জনপ্রিয়তা লাভ করে। বর্তমানে এই সিস্টেমগুলোতে শিল্প বাণিজ্যের প্রক্রিয়া-নিয়ন্ত্রণ এবং প্রস্তুতকারকদের কারখানা ও কম্পিউটার সহায়ক উৎপাদনের সার্ভার থাকে। এগুলো কম্পিউটার সহায়ক নকশা প্রস্তুত এবং অন্যান্য চিত্রভিত্তিক সফটওয়্যারের কাজে ব্যবহৃত হয়। এগুলো ফ্রন্ট এন্ড সার্ভার হিসেবেও ব্যবহৃত হয় যা টেলিযোগাযোগ প্রক্রিয়া ও নেটওয়ার্ক ব্যবস্থাপনায় মেইনফ্রেম কম্পিউটারকে সহায়তা করে।
উপতিষ্য নগর রাজ্য
উপতিষ্য নগর (সিংহলি: උපතිස්ස නුවර, উপতিস্স নুবর) শ্রীলঙ্কার প্রাক-অনুরাধাপুর যুগে তাম্রপর্ণী রাজ্যের দ্বিতীয় রাজধানী ছিল, এবং পরবর্তীতে নিজেই এক নতুন রাজ্যে পরিণত হয়েছিল, যা হয়ে উঠেছিল তাম্রপর্ণীর এক উত্তরসূরি রাজ্য এবং শ্রীলঙ্কার দ্বিতীয় সিংহলি রাজ্য।  উপতিষ্য নগর রাজ্য (খ্রি:পূ: ৫০৫ - খ্রি:পূ: ৩৭৭) (কখনও কখনও বিজিতপুর নামেও পরিচিত) ছিল প্রাচীন শ্রীলঙ্কার দ্বিতীয় প্রশাসনিক কেন্দ্র।  এটি বিজয়ের মৃত্যুর পর তার প্রধানমন্ত্রী উপতিষ্য দ্বারা প্রতিষ্ঠিত হয়েছিল যিনি রাজা হয়েছিলেন যখন বিজয়ের সিংহাসনের উত্তরাধিকারী এবং ভাগ্নে পাণ্ডুবাসুদেব উত্তর ভারত থেকে রাজ্যে আসছিলেন।
এটি পূর্ববর্তী রাজধানী তাম্রপর্ণী থেকে আরও সাত বা আট মাইল উত্তরে ছিল, যা বর্তমান পুত্তলমে অবস্থিত। নগরটি বিজয়ের অনুসারী ও বড়িষ্ঠ মন্ত্রী উপতিষ্য দ্বারা প্রতিষ্ঠিত হয়েছিল।
তার রাজত্বের শেষের সময়, রাজা বিজয়, যিনি একজন উত্তরাধিকারী নির্বাচন করতে সমস্যায় পড়েছিলেন, তাই সিংহপুরে তার পূর্বপুরুষদের নগরীতে একটি চিঠি পাঠান যাতে তার ভাই সুমিত্রকে রাজসিংহাসন-এর দায়িত্ব নেওয়ার জন্য আমন্ত্রণ জানানো হয়। যাইহোক, চিঠিটি গন্তব্যে পৌঁছানোর আগেই বিজয় মারা গিয়েছিলেন তাই রাজতন্ত্রের স্থলাভিষিক্ত হন তার মুখ্যমন্ত্রী উপতিষ্য যিনি এক বছরের জন্য রাজা(উপরাজ) হিসাবে কাজ করেছিলেন।
তাম্রপর্ণী রাজ্যে অনুষ্ঠিত তাঁর রাজ্যাভিষেকের পর, তিনি এটিকে নিজের নাম দিয়ে ধারণ করে(উপতিষ্য নগর) আরেকটি রাজ্য নির্মাণ করেছিলেন। তাঁর রাজা থাকাকালীন, উপতিষ্য নতুন রাজধানী উপতিষ্য নগর প্রতিষ্ঠা করেন, যেখানে রাজ্যটি তাম্রপর্ণী রাজ্য থেকে স্থানান্তরিত হয়।  বিজয়ের চিঠি পৌঁছলে সুমিত্র ইতিমধ্যেই তার পিতার স্থলাভিষিক্ত হয়ে তার দেশের রাজা হয়েছিলেন এবং তাই তিনি তার পুত্র পাণ্ডুবাসুদেবকে উপতিষ্য নগরের শাসন করতে পাঠান।
ঘাটু গান
ঘাটু গান পশ্চিমবঙ্গের নদী অঞ্চল ও বাংলাদেশের হাওড় অঞ্চলের একটি বিলুপ্তপ্রায় পল্লী সঙ্গীত বিশেষ। ঘাটে নৌকা ভিরিয়ে এই গান গাওয়া হয় বলে একে ঘাটু গান বলে। এখনো ময়মনসিংহের বিভিন্ন অঞ্চল যেমন ঈশ্বরগঞ্জ, কেন্দুয়া এবং সিলেটের কিছু এলাকায় ঘাটুগানের নাম শোনা যায় মুখে মুখে। এটি মূলত একপ্রকার প্রণয়-গীতি। যৌনসংস্রবের জন্য এটি তার জনপ্রিয়তা হারায়।
অঞ্চলভেদে ‘ঘাটু’ শব্দটির উচ্চারণগত ভিন্নতা পরিলক্ষিত হয়; এই শব্দটি "ঘাঁটু", "ঘেটু", "ঘেঁটু", "গেন্টু", "ঘাডু", "গাড়ু", "গাঁটু", "গাডু" প্রভৃতি বলা হয়। যেমন: নেত্রকোণা অঞ্চলে ‍এটি ‘গাডু’ নামেই পরিচিত, তবে শিক্ষিতজনরা ‘ঘাটু’ বলেন; আবার, সুনামগঞ্জ অঞ্চলে ‍একে ‘ঘাডু’ বলে।
ইতিহাস
ষোড়শ শতকের শেষের দিকে ঘাটু গানের প্রচলন হয় বলে মনে করা হয়। অধিকাংশ গবেষকের ধারণা, শ্রীকৃষ্ণের প্রেম-মগ্ন কোন এক ভক্ত রাধা সেজে কৃষ্ণের অপেক্ষায় ছিলো, তখন তার কিছু ভক্ত গড়ে ওঠে; তখন এই ভক্তদের মধ্য হতে ছেলেশিশুদের রাধার সখী সাজিয়ে নেচে নেচে বিরহ সংগীত পরিবেশন করা হয় এবং এভাবেই প্রচলন ঘটে ঘাটু গানের।
নামকরণ
ঘাট শব্দটি থেকে 'ঘাটু' শব্দটি এসেছে বলে মনে করা হয়; কারণ গান পরিবেশন ঘাটে নৌকা ভিড়িয়ে পরিবেশন করা হতো। একে অনেকে 'ঘাটের গান'-ও বলে।
প্রচলিত অঞ্চল
এটি বাংলাদেশের ভাটি অঞ্চলের গান বলে পরিচিত। এই গান বৃহত্তর ময়মনসিংহের পূর্বাঞ্চল, বৃহত্তর কুমিল্লার উত্তরাঞ্চল ও সিলেট বিভাগের হাওর এলাকায় প্রচলিত।
ঘেটুপুত্র কমলা
উপন্যাসিক হুমায়ুন আহমেদ কর্তৃক রচিত উপন্যাস ঘেটুপুত্র কমলা। এ উপন্যাসটিকে কেন্দ্র করে উপন্যাসিক নিজেই একটি চলচ্চিত্র পরিচালনা করেন যার কেন্দ্রীয় চরিত্র একজন ঘাটুছেলে। যার নাম কমলা। অবশেষে জমিদারের যৌনসঙ্গী হওয়ায় তারই স্ত্রীর ঈর্ষায় প্রাণ হারায় কিশোর কমলা।
একটি জনপ্রিয় ঘাটু গান
সে বিনে কেউ জানে না
কালা যখন বাঁজায় বাঁশি
বাঁশির সুরে মন উদাসী
আমার মনের বেদনা
সে বিনে কেউ জানে না।
রঘুনাথ মাহাতো
রঘুনাথ মাহাতো ছিলেন একজন ভারতীয় বিপ্লবী এবং চুয়াড় বিদ্রোহের ক্রান্তিকারী মহান নেতা।  তিনি কুড়মী মাহাতো জনগোষ্ঠী থেকে ব্রিটিশ বিরোধী আন্দোলনে নেতৃত্বদানকারীদের মধ্যে অন্যতম।
জীবনী
রঘুনাথ মাহাতো ১৭৩৮ সালের ২১শে মার্চ তৎকালীন সরাইকেলা খরসাঁওয়া জেলার নিমডিহ ব্লকের ঘুঁটিয়াডিহ গ্রামে জন্মগ্রহণ করেন। তিনি ব্রিটিশদের বিরুদ্ধে যে বিদ্রোহ করেছিলেন তা চুয়াড় বিদ্রোহ নামে পরিচিত। তাঁর শ্লোগান ছিলঃ "...'আপনা গাঁও, আপনা রাজ; দূর ভাগাও বিদেশী রাজ'"
আজোও শবর জনগোষ্ঠীর মানুষেরা পাঁতাশালিয়া ঝুমুর গান গায়। যথাঃ ..."কেসু আড়ির ফাঁসি হইল্য। রঘুনাথ মাহাত বাঁধাঞ গেলো; বাঁশ বনে ডোম হইল্য কানা, রাগে জইলছ্যে জঙ্গলমহল থানা।"  চুয়াড় শব্দের অর্থ হলো 'চুয়াড়' একটী হীন গালাগালি বোধক শব্দ । যা সভ্যসমাজের অনুপযুক্ত, দুর্বিনীত, অসভ্য, বর্বর, ছোটলোকদের বোঝায়।   এই বিদ্রোহে বিভিন্ন সম্প্রদায়ের মানুষ যোগদান করেছিলেন। যারা বিদ্রোহ করেছিলেন, তারা হলেন কুড়মী মাহাতো   , বাগদি, ভূমিজ, বাউরি, ও আরো অন্যান্য সম্প্রদায়ের। প্রথম চুুয়াড় বিদ্রোহের সময়কাল হলো ১৭৬৭ থেকে ১৭৮৩ খ্রীস্টাব্দ পর্যন্ত।    ১৭৭৮ সালের ৫ই এপ্রিল ক্রান্তিকারী বীর শহীদ রঘুনাথ মাহাতো ব্রিটিশ পুলিশের গুলিতে নিহত হন।
সুপার মিনি কম্পিউটার
একটি সুপার মিনি কম্পিউটার বা সুপার মিনি হল একটি মিনি কম্পিউটার যার উচ্চ ক্ষমতার কার্যক্ষমতা রয়েছে সাধারণ মিনি কম্পিউটারের তুলনায়। সংজ্ঞাটি এসেছে ১৯৭০ দশকের মধ্যভাগে ৩২ বিটের মিনিগুলোকে ১৬ বিটের মিনি কম্পিউটার থেকে আলাদা করার প্রয়াস থেকে। এই সংজ্ঞাটি বর্তমানে অব্যবহৃত কিন্তু কম্পিউটার ইতিহাসের ছাত্র, শিক্ষক ও গবেষকরা এখনো ব্যবহৃত হয়।
নবকুমার চট্টোপাধ্যায়
নবকুমার চট্টোপাধ্যায় একজন ভারতীয় রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। ১৯৭২ সালে তিনি মেমারি থেকে পশ্চিমবঙ্গ বিধানসভার সদস্য হিসেবে নির্বাচিত হয়েছিলেন। তিনি ২০১৫ সালের ১৪ মার্চ ভারতীয় জাতীয় কংগ্রেস থেকে সর্বভারতীয় তৃণমূল কংগ্রেসে যোগদান করেন। তিনি ২০১৫ সালের ২২ আগস্ট ৭১ বছর বয়সে মৃত্যুবরণ করেন।
লাওসে ইসলাম
বৌদ্ধ সংখ্যাগরিষ্ঠ রাষ্ট্র লাওসে ইসলাম ধর্মাবলম্বীরা সংখ্যালঘু। দেশটির মোট জনসংখ্যার ০.০১% জনগোষ্ঠী মুসলিম। মুসলমানদের দেশটির রাজধানী ভিয়েনতিয়েনে দেখা যায়, যেখানে একটি মসজিদ আছে।
দেশটির অধিকাংশ মুসলমানই ব্যবসা-বাণিজ্যের সাথে যুক্ত। খেমার রুজ শাসনামলে দেশটিতে কম্বোডিয়া থেকে চাম মুসলিমরা আগমন করে। দেশটির অধিকাংশ মুসলমানই শহরে বাস করে।
জর্ডানীয় বাংলা পিজিন আরবি
জর্ডানীয় বাংলা পিজিন আরবি হলো জর্ডানে কথিত একটি আরবি পিজিন। এই পিজিনটি জর্ডানের উত্তরের ইরবিদের আল-হাসান শিল্প নগরীতে বসবাসকারী প্রবাসী বাঙালি শ্রমিক এবং জর্ডানবাসীদের মধ্যে জর্ডানীয় আরবি এবং বাংলা ভাষার পারস্পরিক সংযোগের মাধ্যমে গঠিত হয়েছিল। একটি গবেষণায় দেখা গেছে, এর মধ্যে "স্থিতিশীল পিজিন"-এর পরিবর্তে "প্রাক-পিজিন"-এর বৈশিষ্ট্য রয়েছে। ইউনেস্কো এটিকে "বিপন্ন/ অনিরাপদ" হিসেবে শ্রেণিবদ্ধ করেছে।
কাটারিভোগ চাল
বৈশিষ্ট্য
এই চাল দেখতে সরু ও লম্বা। এর অগ্রভাগ ছুরির মত একটু চোখা ও বাঁকা। এটি বাংলাদেশের সকল এলাকায় হয় না। এমনকি দিনাজপুরেও কেবল দিনাজপুর সদর উপজেলার ফাশিলাহাট, ছোট বাউল, বড় বাউল, করিমুল্যাপুর, খানপুর, চিরিরবন্দর উপজেলায় কাউগাঁ, বিষ্টপুর, তালপুকুর মুকুন্দপুর, দুর্গাডাঙ্গা, ভিয়াইল, পশ্চিম বাউল ও কাহারোল উপজেলার দু-একটি উঁচু জায়গায় এ বিশেষ জাতের ধান চাষ হয়। উঁচু বেলে-দোআঁশ মাটি কাটারিভোগ চাষের উপযোগী।
ঐতিহাসিক কিংবদন্তি
কথিত আছে মুঘল সম্রাট আওরঙ্গজেব একবার দুর্নীতির অভিযোগে দিনাজপুরের রাজা প্রাণনাথকে নিজের দরবারে ডেকে পাঠান। প্রাণনাথ সম্রাটের জন্য বহুমূল্য রত্ন এবং কাটারিভোগ চাল উপঢৌকন নিয়ে যান। সম্রাট রত্নাদি উপহারের চেয়ে কাটারিভোগ চাল পেয়ে অধিক প্রসন্ন হন এবং খুশি হয়ে প্রাণনাথকে ‘মহারাজা’ উপাধি প্রদান করেন।
ব্যবহার
কাটারিভোগ চালের চিড়া প্রসিদ্ধ। এই চাল দিয়ে পোলাও, বিরিয়ানি, জর্দা, পায়েস, ফিরনি প্রভৃতি প্রস্তুত করা যায়। এই চাল সুগন্ধযুক্ত ও সুস্বাদু।
গোলাম (চলচ্চিত্র)
গোলাম (ग़ुलाम) হচ্ছে ১৯৯৮ সালে মুক্তিপ্রাপ্ত একটি হিন্দি চলচ্চিত্র। নব্বইয়ের দশকের অন্যতম এই জনপ্রিয় চলচ্চিত্রে আমির খান এবং রাণী মুখার্জী মুখ্য ভূমিকায় অভিনয় করেন। চলচ্চিত্রটির পরিচালক ছিলেন বিক্রম ভাট। সঞ্জয় দত্ত অভিনীত ১৯৮৮ সালের চলচ্চিত্র কব্জা এর পুনঃনির্মাণ এই গোলাম, কব্জাও বিশেষ ফিল্মস প্রডাকশন দ্বারা প্রযোজিত হয়েছিলো, আর ওটি ছিলো এলিয়া কাজান পরিচালিত মার্কিন চলচ্চিত্র অন দ্য ওয়াটারফ্রন্ট (১৯৫৪) চলচ্চিত্রের পুনঃনির্মাণ। গোলাম চলচ্চিত্রে আমির আর রাণীর অভিনয় ভালো হয়েছিলো এবং চলচ্চিত্রটি তুমুল দর্শকপ্রিয়তা অর্জনে সক্ষম হয়েছিলো। এই চলচ্চিত্রের প্রত্যেকটি গান ভারতের বিভিন্ন শহরের তরুণ-তরুণীদের ভক্ত বানিয়েছিলো।
সঙ্গীত
সঙ্গীত পরিচালনার দায়িত্বে ছিলেন যতীন-ললিত ভ্রাতৃদ্বয়, গীতিকার ছিলেন ইন্দিভার, নিতিন রায়কার, সমীর এবং বিনোদ মহেন্দ্র। তুমুল জনপ্রিয় এই চলচ্চিত্রটির সঙ্গীত এ্যালবামের অডিও ক্যাসেট ১৯৯৮-'৯৯ সালে শুধু মুম্বাই শহরেই পঁচিশ লাখ কপি বিক্রী হয়েছিলো।
চতুর্ভাগ
থাম্ব|৩০০পিক্সেল|কার্তেসীয় স্থানাংক ব্যবস্থার চারটি চতুর্ভাগ দ্বিমাত্রিক কার্তেসীয় ব্যবস্থার অক্ষ দুটি কোন সমতলকে যে চারটি অসীম অঞ্চলে বিভক্ত করে সেই চারটি অঞ্চলের প্রতিটিই এক একটি চতুর্ভাগ যেখানে প্রতিটি চতুর্ভাগ দুটি অর্ধ-অক্ষ দ্বারা সীমাবদ্ধ।
চতুর্ভাগগুলোকে উত্তর-পূর্ব বা উপরের ডানদিক থেকে শুরু করে ঘড়ির কাঁটার বিপরীতে প্রথম থেকে চতুর্থ ক্রমে চিহ্নিত করা হয় এবং ১ম চতুর্ভাগ, ২য় চতুর্ভাগ... ৪র্থ চতুর্ভাগ রূপে ডাকা হয়। চিহ্নিতকরণের ক্ষেত্রে সচরাচর রোমান সংখ্যা ব্যবহার করা হয়, তবে সেটা বাধ্যতামূলক নয়। উপরের ডানদিকের চতুর্ভাগটি ১ম, উপরের বামদিকের চতুর্ভাগটি ২য়, নিচের বামদিকের চতুর্ভাগটি ৩য় এবং নিচের ডানদিকের চতুর্ভাগটি ৪র্থ চতুর্ভাগ হিসেবে সর্বদা নির্ধারণ করা হয়।
প্রথম চতুর্ভাগে (x; y) ক্রমজোড়ের চিহ্ন হবে (+; +), দ্বিতীয়টিতে (−; +), তৃতীয়টিতে (−; −) এবং চতুর্থটিতে (+; −) ।
চুস্ট্ সংস্কৃতি
থাম্ব|right|চুস্ট্ সংস্কৃতি
চুস্ট্ সংস্কৃতি হল ব্রোঞ্জ যুগের শেষের দিকের এবং লৌহ যুগের শুরুর দিকের এক সংস্কৃতি যা পূর্ব উজবেকিস্তানের ফারগানা উপত্যকায়  বিকশিত হয়েছিল খ্রিস্টপূর্ব ১৫০০ থেকে ৯০০ এর মধ্যে।
চুস্ট্ সংস্কৃতির জনবসতিগুলি বিভিন্ন আকারের ছিল, যেমন ছোট্ট বসতির জায়গাও ছিল তেমনই আবার ১০ হেক্টর আয়তনের বড়  জনবসতিও ছিল। কিছু বসতি অঞ্চল পাহাড়ের উপর অবস্থিত ছিল, আবার কিছু অঞ্চলে প্রতিরক্ষা কাঠামোর উপস্থিতিও পাওয়া গেছে। গার্হস্থ্য কাঠামোর বিষয়ে বিশেষ জানা নেই, তবে কিছু ক্ষেত্রে মাটির তৈরী ইটের ব্যবহার ছিল।
চুস্ট্  অঞ্চলগুলিতে বড় বড় গর্ত প্রায়শই দেখা যায়। এগুলি সম্ভবত শস্য সংগ্রহের উদ্দেশ্যে তৈরী করা হয়েছিল। কৃষি সরঞ্জাম যেমন কাস্তে ও কোদাল ছাড়াও যব, গম এবং বিশেষত মিলেট পাওয়া গেছে।
চুস্ট্ সংস্কৃতির গৃহপালিত পশুদের মধ্যে ছিল ছিল উট, গাধা, ঘোড়া, গরু, ভেড়া, ছাগল এবং সম্ভবত শূকর। এই অঞ্চলগুলির বন্য প্রাণীদের মধ্যে ছিল অনেজার, গ্যাজেল এবং সাইগা হরিণ।
চুস্ট্ মৃৎশিল্প হস্তনির্মিত ছিল। তারা ব্রোঞ্জের বস্তু এবং পরে লোহার বস্তুও তৈরি করত। ব্রোঞ্জ দিয়ে তৈরি জিনিসগুলির মধ্যে ছিল বর্শা এবং ছুরি।
চুস্ট্ সংস্কৃতিতে সাধারণত বসতির প্রান্তে গর্ত করে সমাধি দেওয়া হত। এই ধরনের গর্তগুলিতে মানুষ এবং প্রাণী উভয়কেই সমাধিস্থ করা হত।
চুস্ট্ সংস্কৃতির পাথরের তৈরী ছুরি, কাস্তে এবং এর আঁকা মৃৎশিল্পগুলির সাথে আরও পূর্বদিকে অবস্থিত সমসাময়িক সংস্কৃতি শিনচিয়াং-এর মিল পাওয়া যায়।
চুস্ট্ সংস্কৃতির মানুষের অবশেষগুলি ইউরোপয়েড ধরনের। এখানকার মানুষেরা সাধারণত ইরানি হিসাবে বিবেচিত হয়। এটা প্রস্তাব করা হয় যে তারা ইরানীদের পূর্ব দিকে যাত্রার অংশ ছিল, অথবা এটাও হতে পারে যে তারা ছিল একদল ইরানি যারা শিনচিয়াং থেকে পশ্চিমদিকে ফিরে আসছিল। এটি প্রাচীনতম স্থায়ী আবাসিক ইরানি সংস্কৃতিগুলির মধ্যে অন্যতম৷
সুরেন্দ্রমোহন ঘোষ
সুরেন্দ্রমোহন ঘোষ (Surendramohan Ghosh) (২২ এপ্রিল, ১৮৯৩ - ৭ সেপ্টেম্বর, ১৯৭৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। যুগান্তর দলের অন্যতম কাণ্ডারি । তিনি ছিলেন ভারতের লোকসভার ও রাজ্যসভার সদস্য। আধ্যাত্মিক ভাবাদর্শে তিনি পণ্ডিচেরির অরবিন্দ আশ্রমের গোষ্ঠীভুক্ত। ভারতীয় ইতিহাস, দর্শন, স্মৃতি, তন্ত্র, বৈষ্ণব সাহিত্য, এবং শ্রী অরবিন্দের জীবন নিয়ে আলোচনা করতেন। তিনি দীর্ঘ ২৪ বছর ব্রিটিশ রাজের কারাদণ্ড ভোগ করেছিলেন এবং জেলে অনশন করেন মোট ৯৬ দিন। তিনি হেমেন্দ্রকিশোর আচার্য চৌধুরীর প্রতিষ্ঠিত ময়মনসিংহের সাধনা সমিতির সদস্য ছিলেন। তার বিপ্লবী বন্ধু মহারাজ ত্রৈলোক্যনাথ চক্রবর্তী তারই দিল্লীর বাড়িতে শেষ নিঃশ্বাস ত্যাগ করেন।
জন্ম ও প্রারম্ভিক জীবন
সুরেন্দ্রমোহন ঘোষের জন্ম বৃটিশ ভারতের বর্তমান বাংলাদেশের ময়মনসিংহে। পিতার নাম কামিনীমোহন ঘোষ। জেলা শহরের মৃত্যুঞ্জয় স্কুলে ও আনন্দমোহন কলেজে শিক্ষালাভ করেন। চোদ্দ বছর বয়সেই স্বদেশী আন্দোলনে যোগ দেন। প্রথম বার্ষিক শ্রেণীতে পড়ার সময়ই বেআইনি আগ্নেয়াস্ত্র রাখার অভিযোগে এক বছর কারাদণ্ড ভোগ করেন। তিনি 'মধুদা' নামে সমধিক পরিচিত ছিলেন। ১৯০৭ খ্রিস্টাব্দ থেকে ১৯৩৮ খ্রিস্টাব্দ যুগান্তর দল বিলুপ্ত হয়ে যাওয়া পর্যন্ত দলের বিশিষ্ট কর্মী ও নেতা হিসাবে যুক্ত ছিলেন । ১৯২৩-২৯ খ্রিস্টাব্দে দেশবন্ধু চিত্তরঞ্জন দাশের স্বরাজ্য দলে তার বিশেষ ভূমিকা ছিল। ১৯২০ খ্রিস্টাব্দে জাতীয় কংগ্রেসে যোগ দিয়ে আমৃত্যু তার সঙ্গে যুক্ত ছিলেন ।
কর্মজীবন
অসহযোগ আন্দোলনে তার যুগান্তর দল গান্ধীজির নেতৃত্ব মেলে নিলেও তিনি বা তার দল অহিংসাকে নীতি হিসাবে গ্রহণ করেনি। ১৯২৮ খ্রিস্টাব্দে কলকাতা ঐতিহাসিক কংগ্রেস অধিবেশনে নেতৃত্বের স্বাক্ষর রাখেন। অবিভক্ত বাংলায় ত্রিশ দশকে যতীন্দ্রমোহন সেনগুপ্ত ও সুভাষচন্দ্র বসুর নেতৃত্বের বিরোধ দেখা দিলে তিনি তার দল নিয়ে সুভাষচন্দ্র বসুর পাশে এসে দাঁড়ান। ত্রিপুরা কংগ্রেসের আগে পর্যন্ত তার সঙ্গে সুভাষচন্দ্র ও শরৎচন্দ্র বসুর ঘনিষ্ঠ সম্পর্ক ছিল। বিপ্লবের পথে যাঁরা তার অগ্রজপ্রতিম ছিলেন তাঁদের মধ্যে যতীন্দ্রনাথ মুখোপাধ্যায় ও ডা. যাদুগোপাল মুখোপাধ্যায়েরনাম উল্লেখযোগ্য । তার কারাসঙ্গীদের মধ্যে ছিলেন বিপ্লবী সূর্য সেন এবং মান্দালয় জেলে সুভাষচন্দ্র । তার বিপ্লবী বন্ধু 'মহারাজ' ত্রৈলোক্যনাথ চক্রবর্তী তারই দিল্লীর বাড়িতে শেষ নিশ্বাস ত্যাগ করেন । সুরেন্দ্রমোহন ঘোষ ১৯৩৯ সালে বঙ্গীয় প্রাদেশিক কমিটির অ্যাাডহক সভাপতি হন। দীর্ঘদিন ঐ পদে ছিলেন। ১৯৪৬ সালে কন্সটিটূয়েন্ট এসেম্বলির সদস্য নির্বাচিত হয়ে ভারতবর্ষের ভাবী শাসনতন্ত্র তৈরির কাজে আত্মনিয়োগ করেন। ১৯৫০-৫২ সালে অস্থায়ী পার্লামেন্টের সদস্য এবং ১৯৫২ সালে লোকসভার সদস্য হন। ১৯৫৬ ও ১৯৬২ সালে রাজ্যসভার সদস্য এবং ১৯৬২-৬৭ সালে পার্লামেন্টে কংগ্রেস দলের ডেপুটি নেতা ছিলেন।
হেক্টর (পৌরাণিক চরিত্র)
গ্রিক পূরাণ এবং রোমান ইতিহাস অনুযায়ী, হেক্টর (Ἕκτωρ,, ) ছিলেন একজন ট্রোজান প্রিন্স এবং ট্রোজান যুদ্ধে ট্রয় নগরীর সর্বশ্রেষ্ঠ যোদ্ধা। ট্রয় নগরীর প্রতিরক্ষায় অসংখ্য গ্রীক যোদ্ধাকে হত্যা করে তিনি ট্রোজানদের এবং তাদের মিত্রদের নেতৃত্ব দিয়েছিলেন। শেষ পর্যন্ত তিনি অ্যাকিলিসের সাথে মল্ল যুদ্ধে নিহত হন, যিনি পরে তার মৃতদেহকে রথে করে ট্রয় শহরের চারপাশে বহন করেন।
জীবনী
হেক্টর ছিলেন ট্রয়ের প্রতিষ্ঠাতা দারদানাস এবং ট্রসের বংশধর রাজা প্রিয়াম এবং রাণী হেকুবার প্রথম জন্ম নেওয়া পুত্র। কিছু বিবরণে, তার পিতা ছিলেন দেবতা অ্যাপোলো। তিনি রাজপ্রাসাদের যুবরাজ ও পিতার সিংহাসনের উত্তরাধিকারী ছিলেন। তিনি অ্যান্ড্রোমাচে নামক এক নারীকে বিয়ে করে স্ক্যামান্দ্রিয়াস নামে একটি শিশু পুত্র লাভ করেন, যাকে ট্রয়বাসীরা আস্তিয়ানাক্স নামে ডাকত।
সাহসিকতা, মহানুভবতা ও বিনয়ের জন্য ইউরোপীয় মধ্যযুগে জ্যাকস্ ডি লঙ্গিয়ন বর্ণিত নয় যোগ্য পুরুষের অন্যতম হিসেবে হেক্টরকে চিহ্নিত করা হয়। অবশ্য, মহাকবি হোমারও হেক্টরকে শান্তিপ্রিয়, সুবিবেচক, সাহসী, সুপুত্র, ভালো স্বামী ও পিতা এবং দুরভিসন্ধি হিসেবে বর্ণনা করেছেন। জেমস রেডফিল্ড হেক্টরের স্তুতি বর্ণনা করতে গিয়ে বলেন "আনুগত্যের শহীদ, এই বিশ্বের সকল জিনিসের সাক্ষী, সাধারণ জীবনের মূল্যবান অসম্পূর্ণতার জন্য মরতে প্রস্তুত একজন নায়ক"।
ট্রয়নগরীর শ্রেষ্ঠ যোদ্ধা
থাম্ব|250x250পিক্সেল|হেক্টর প্যারিসকে তার কোমলতার জন্য উপদেশ দেন এবং [[জোহান হেনরিক উইলহেম টিসবেইন|জেএইচডব্লিউ টিশবেইন (1751-1828) দ্বারা তাকে যুদ্ধে যেতে পরামর্শ দেন]] ইলিয়াডমতে, হেক্টর গ্রীক ও ট্রোজানদের মধ্যে যুদ্ধের অনুমোদন দেননি।
রবার্ট ফ্যাগলসের অনুবাদ মতে, ডায়োমেডিস এবং ওডিসিয়াস যখন তার আক্রমণের মুখোমুখি হয়, তখন তাকে 'অবিশ্বাস্য ডিনামাইট' এবং 'উন্মত্ত' হিসাবে আখ্যা দেন।
প্রোটেসিলাসের সাথে দ্বন্দ্বযুদ্ধ
ইলিয়াডে, যুদ্ধের ময়দানে হেক্টরের অসমসাহসিক কার্যাবলি মূল ঘটনাপ্রবাহের আগে সংকলন করা হয়েছে। যুদ্ধের শুরুতে তিনি গ্রিক চ্যাম্পিয়ন প্রোটেসিলাসের সাথে মল্ল যুদ্ধে লড়াই করে তাকে হত্যা করেন। ইতোপূর্বে ভবিষ্যদ্বাণী করা হয় যে, ট্রোজানের মাটিতে অবতরণকারী প্রথম গ্রীক মারা যাবে। সুতরাং, প্রোটেসিলাস, অ্যাজাক্স এবং ওডিসিউস অবতরণ করবে না। অবশেষে, ওডিসিয়াস তার ঢাল ছুঁড়ে ফেলেন এবং যুদ্ধে অবতরণ করেন এবং প্রোটেসিলাস তার নিজের জাহাজের পাশ থেকে ঝাঁপ দেন। পরবর্তীতে, হেক্টর তাকে হত্যা করে এবং ভবিষ্যদ্বাণী পূর্ণ করেন। থাম্ব|250x250পিক্সেল|Ajax এবং Hector বিনিময় উপহার ( [[আন্দ্রেয়া আলসিয়াতো|Andreas Alciatus, Emblematum libellus, 1591-এ কাঠ কাটা )।]]
অ্যাজাক্সের সঙ্গে দ্বৈতলড়াই
হেক্টরের ভাই হেলেনাসের (যিনিও ঐশ্বরিকভাবে অনুপ্রাণিত ছিলেন) এর পরামর্শে ইলিয়াড -এ হোমার বর্ণনা করেছেন এবং তাকে বলা হয়েছে যে তার মৃত্যু এখনও নির্ধারিত হয়নি, হেক্টর উভয় বাহিনীকে বসাতে সক্ষম হন এবং যেকোনো একটিকে চ্যালেঞ্জ করেন। গ্রীক যোদ্ধাদের একক যুদ্ধে । আর্গিভস প্রাথমিকভাবে চ্যালেঞ্জ গ্রহণ করতে নারাজ ছিল। যাইহোক, নেস্টরের চিডিং এর পরে, নয়জন গ্রীক নায়ক চ্যালেঞ্জের জন্য এগিয়ে যান এবং কে হেক্টরের মুখোমুখি হবে তা দেখার জন্য লট করে। Ajax জিতেছে এবং হেক্টরের সাথে লড়াই করেছে। হেক্টর Ajax এর বিখ্যাত ঢাল ভেদ করতে পারেনি, কিন্তু Ajax একটি পাথর দিয়ে হেক্টরের ঢালকে চূর্ণ করে এবং একটি বর্শা দিয়ে তার বর্মের মধ্যে ছুরিকাঘাত করে, রক্ত আঁকতে থাকে, যার উপর দেবতা অ্যাপোলো হস্তক্ষেপ করেন এবং সূর্য অস্ত যাওয়ার সাথে সাথে দ্বন্দ্ব শেষ হয়। হেক্টর অ্যাজাক্সকে তার তলোয়ার দিয়েছিলেন, যা পরে অ্যাজাক্স নিজেকে হত্যা করতে ব্যবহার করেছিল। অ্যাজাক্স হেক্টরকে তার কোমর দিয়েছিল যা পরে অ্যাকিলিস তার রথের সাথে সংযুক্ত করে ট্রয়ের দেয়ালের চারপাশে হেক্টরের মৃতদেহ টেনে আনতে।
ইলিয়াড-এ হোমারের বর্ণনা অনুযায়ী, মৃত্যু এখনো অবধারিত না হওয়ায় এবং হেক্টরের ভাই হেলেনাসের (যিনিও ঐশ্বরিকভাবে অনুপ্রাণিত ছিলেন) পরামর্শে হেক্টর উভয় বাহিনীকে দমাতে সক্ষম হন এবং গ্রিক যোদ্ধাদের একক যুদ্ধে চ্যালেঞ্জ করেন। আর্গোসরা প্রাথমিকভাবে চ্যালেঞ্জ গ্রহণ করতে নারাজ ছিল। নেস্তরের তিরস্কারের মুখে পড়ে নয়জন গ্রিক বীরনায়ক চ্যালেঞ্জের জন্য এগিয়ে আসে এবং কে হেক্টরের মুখোমুখি হবে তা নির্ণয়ের জন্য ভাগ্যসুরতি করে। লটারিতে অ্যাজাক্স জিতে এবং হেক্টরের সাথে লড়াই করতে যায়। হেক্টর অ্যাজাক্স-এর বিখ্যাত ঢাল ভেদ করতে পারেননি, কিন্তু অ্যাজাক্স একটি পাথর দিয়ে হেক্টরের ঢালকে চূর্ণ করে ফেলে এবং একটি বর্শা দিয়ে তার বর্মের মধ্যে ছুরিকাঘাত করে, ফলে রক্ত ঝরা শুরু হয়। শেষে দেবতা অ্যাপোলো হস্তক্ষেপ করেন এবং সূর্য অস্ত যাওয়ার সাথে সাথে দ্বন্দ্বযুদ্ধ শেষ হয়। হেক্টর অ্যাজাক্সকে তার তলোয়ার দিয়েছিলেন, যা পরে অ্যাজাক্স নিজেকে হত্যা করতে ব্যবহার করে। অ্যাজাক্স হেক্টরকে তার কোমরবন্ধ দেয় যার রাথে রশি বেঁধে অ্যাকিলিস ট্রয়ের দেয়ালের চারপাশে হেক্টরের মৃতদেহ টানেন।
অ্যাকিলিসের সাথে দ্বন্দ্বযুদ্ধ
যুদ্ধের প্রারম্ভিক বছরগুলিতে হেক্টরের অসমসাহসিক কার্যাবলির আরেকটি উল্লেখ ইলিয়াডের দ্বাদশ বইয়ে দেওয়া হয়েছে। অ্যাকিলিসের দূতাবাসের সময়, ওডিসিয়াস, ফিনিক্স এবং অ্যাজাক্স সকলেই অ্যাকিলিসকে পুনরায় যুদ্ধে যোগ দিতে রাজি করানোর চেষ্টা করে। প্রতিক্রিয়ায়, অ্যাকিলিস উল্লেখ করেন যে, যখন হেক্টর গ্রীক বাহিনীতে ত্রাসের সৃষ্টি করছে এবং নিজেই সামনের সারিতে থেকে লড়াই করছে, সুতরাং হেক্টরের 'কোন ইচ্ছা নেই' যে তিনি তার বাহিনীকে প্রাচীরের বাইরে এবং স্কাইন গেট থেকে বাইরে ওক গাছের কাছাকাছি নিয়ে যেতে চান। তারপর তিনি বলেন, 'সেখানে ওক গাছের গোড়ায় একদিন সে একা আমার কাছে দাঁড়িয়েছিল। আর সে আমার আক্রমণ থেকে খুব কমই রক্ষা পেয়েছিল।'
আরেকটি দ্বন্দ্ব সংঘটিত হয়, যখন হেক্টর অ্যাকিলিসের হাত থেকে তার ভাই ট্রয়লাসকে বাঁচানোর চেষ্টা করতে ছুটে আসেন। সেখানে হেক্টর অ্যানিয়াস (তার চাচাতো ভাই ) এবং ডিফোবাসের কাছ থেকে সাহায্য পান। কিন্তু তিনি অনেক দেরিতে এসেছিলেন এবং ট্রয়লাস ইতিমধ্যেই মারা যায়। হেক্টর শুধুই ট্রয়লাসের প্রাণহীন দেহ নিয়ে যেতে সক্ষম হন, যখন অ্যাকিলিস ট্রোজানদের শক্তিবৃদ্ধি থেকে লড়াই করার পরে পালিয়ে যায়। থাম্ব|250x250পিক্সেল|হেক্টরের শেষ দেখা তার স্ত্রী [[এন্ড্রোমাচে এবং শিশু পুত্র আস্তিয়ানাক্সের সাথে, তার পিতার শিরস্ত্রাণ দেখে চমকে গিয়েছিলেন ( অ্যাপুলিয়ান লাল ফিগার ফুলদানি, 370-360 BC)]]
যুদ্ধের দশম বছরে, প্যারিসকে মেনেলাউসের সাথে যুদ্ধ এড়াতে দেখে, হেক্টর এভাবে তিরস্কার করেন যে, তুমি পুরো দেশে সমস্যা বয়ে নিয়ে এসেছ আর এখন যুদ্ধ করতে অস্বীকার করছ। প্যারিস তাই নিজের এবং মেনেলাউসের মধ্যে একক যুদ্ধের প্রস্তাব দেয়। যুদ্ধবিজয়ী হেলেনের অধিকারী হবে এবং যুদ্ধ সমাপ্ত হবে। তবে দ্বৈরথে, অ্যাফ্রোদিতির হস্তক্ষেপের কারণে সিদ্ধান্তহীন ফলাফলের দিকে নিয়ে যায়, যিনি প্যারিসকে মাঠের বাইরে নিয়ে যান। প্যান্ডারাস একটি তীর দিয়ে মেনেলাউসকে আহত করার পর, আবার লড়াই শুরু হয়।
গ্রীকরা আক্রমণ করে এবং ট্রোজানদের পিছিয়ে দেয়। পাল্টা আক্রমণের নেতৃত্ব দিতে হেক্টরকে তখন বাইরে যেতে হয়। হোমারের মতে, তার স্ত্রী অ্যান্ড্রোমাচে, তার ছেলে আস্তিয়ানাক্সকে তার বাহুতে নিয়ে, হেক্টরকে ফটকের মুখে আটকায়, এবং তার ও তার ছেলের জন্য বাইরে না যাওয়ার জন্য অনুরোধ করে। হেক্টর জানতেন যে, ট্রয় এবং প্রিয়ামের বংশের পতনের দ্বারপ্রান্তে তাই তিনি তার স্ত্রী এবং শিশু পুত্রের ভাগ্য অন্ধকার হবে, মারা যাবে বা বিদেশী দেশে দাসত্বের স্বীকার হবে ভেবে সমবেদনা এবং কোমলতার সাথে তিনি ব্যাখ্যা করেন যে, তিনি ব্যক্তিগতভাবে লড়াই করতে অস্বীকার করতে পারেন না এবং তাকে এই ধারণা দিয়ে সান্ত্বনা দেন যে, মৃত্যুর সময় না হওয়া পর্যন্ত কেউ তাকে নিতে পারবে না। যুদ্ধের চকচকে ব্রোঞ্জ হেলমেট দেখে আস্তিয়ানাক্স ভয় পায় এবং কাঁদে। হেক্টর এটি খুলে ফেলে তার স্ত্রী এবং পুত্রকে আলিঙ্গন করে এবং তার জন্য জিউসের কাছে জোরে জোরে প্রার্থনা করে যে তার ছেলে যেন তার পরে প্রধান হতে পারে, যুদ্ধে তার চেয়ে বেশি মহিমান্বিত হতে পারে, তার শত্রুদের রক্ত ঘরে তুলতে পারে এবং তার মাকে গর্বিত করতে পারে। একবার তিনি যুদ্ধের জন্য চলে গেলে, বাড়ির লোকেরা শোক করতে শুরু করে, কারণ তারা জানত যে তিনি আর কখনো ফিরে আসবেন না। হেক্টর এবং প্যারিস গেটের মধ্য দিয়ে যায় এবং ট্রোজানদের সমাবেশ করে, গ্রীকদের মধ্যে বিপর্যয় সৃষ্টি করে।
বলিউড অভিনেতাদের তালিকা
এটি হল‌ বলিউডের অভিনেতাদের তালিকা যারা বিভিন্ন বলিউড চলচ্চিত্রে অভিনয় করেছেন ও ভারতে খুব জনপ্রিয়।
নীচে বলিউডের সর্বকালের সেরা জনপ্রিয় অভিনেতাদের দেখানো হয়েছে। থাম্ব|166x166পিক্সেল|[[দিলীপ কুমার]] থাম্ব|192x192পিক্সেল|[[অমিতাভ বচ্চন]] থাম্ব|215x215পিক্সেল|[[শাহরুখ খান]]
বাংলাদেশের ব্যাংকসমূহের তালিকা
বাংলাদেশের ব্যাংকসমূহের তালিকা হচ্ছে বাংলাদেশে কার্যক্রম পরিচালনা করে এমন ব্যাংকসমূহের একটি তালিকা। বাংলাদেশের কেন্দ্রীয় ব্যাংক হলো বাংলাদেশ ব্যাংক। বাংলাদেশের ব্যাংকসমূহকে মূলত দুই শ্রেণীতে ভাগ করা হয়েছে; তালিকাভুক্ত বা তফসিলি ও অ-তালিকাভুক্ত বা অ-তফসিলি ব্যাংক। ৬টি রাষ্ট্রায়ত্ব বাণিজ্যিক ব্যাংক, ৪৩টি বেসরকারি বাণিজ্যিক ব্যাংক, ৩টি বিশেষায়িত ব্যাংক ও ৯টি বিদেশি ব্যাংকসহ বাংলাদেশে মোট তালিকাভুক্ত ব্যাংকের সংখ্যা ৬১টি এবং অ-তালিকাভুক্ত ব্যাংকের সংখ্যা ৫টি। প্রথম দেশ হিসেবে বাংলাদেশই সামাজিক ব্যবসার ধারণায় প্রতিষ্ঠিত হয় গ্রামীণ ব্যাংক নামক ক্ষুদ্রঋণ সেবাদাতা প্রতিষ্ঠান, যা একটি বিশেষায়িত অ-তালিকাভুক্ত ব্যাংক হিসেবে কার্যক্রম পরিচালনা করছে। ২০০৬ সালে দারিদ্র বিমোচনে অবদান রাখায় গ্রামীণ ব্যাংক এবং মুহাম্মদ ইউনূস যৌথভাবে শান্তিতে নোবেল পুরস্কার লাভ করেন।
কেন্দ্রীয় ব্যাংক
বাংলাদেশের কেন্দ্রীয় ব্যাংক হচ্ছে বাংলাদেশ ব্যাংক। এটি বাংলাদেশ ব্যাংক আদেশ, ১৯৭২-এর মাধ্যমে ১৯৭১ সালের ১৬ ডিসেম্বর প্রতিষ্ঠা লাভ করে। রাষ্ট্রের পক্ষে এটি দেশের ব্যাংক এবং ব্যাংক বহির্ভূত আর্থিক প্রতিষ্ঠানসমূহকে নিয়ন্ত্রণ করে থাকে। দেশের মুদ্রানীতি বাংলাদেশ ব্যাংক কর্তৃক নিরূপিত ও পরিচালিত হয়। এটি দেশের বৈদেশিক মুদ্রার তহবিল সংরক্ষণ করে থাকে। এছাড়া এটি বৈদেশিক মুদ্রার বিপরীতে বাংলাদেশী টাকার বিনিময় হার নির্ধারণ করে। ১ টাকা, ২ টাকা এবং ৫ টাকার কাগুজে নোট ব্যতীত সকল কাগুজে নোট মুদ্রণ এবং বাজারে প্রবর্তন এই ব্যাংকের অন্যতম দায়িত্ব। এছাড়া এটি সরকারের কোষাগারের দায়িত্বও পালন করে থাকে।
ব্যারি সিনক্লেয়ার
ব্যারি হুইটলি সিনক্লেয়ার, এমএনজেডএম (Barry Sinclair; জন্ম: ২৩ অক্টোবর, ১৯৩৬) ওয়েলিংটনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার ও অধিনায়ক। ১৯৬৩ থেকে ১৯৬৮ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি।
বাংলাদেশের ব্যাংকসমূহের তালিকা
রাষ্ট্রয়াত্ত বাণিজ্যিক ব্যাংক
বাংলাদেশে ৬টি রাষ্ট্রয়াত্ত বাণিজ্যিক ব্যাংক রয়েছে যেগুলোর শতভাগ অথবা প্রায় শতভাগ মালিকানা বাংলাদেশ সরকারের।
বেসরকারি বাণিজ্যিক ব্যাংক
বাংলাদেশে ৪৩টি বেসরকারি বাণিজ্যিক ব্যাংক রয়েছে যেগুলোর বেশিরভাগ বা সমস্ত শেয়ার বা মালিকানা রয়েছে ব্যক্তি বা বেসরকারি প্রতিষ্ঠানের হাতে।
ব্যারি সিনক্লেয়ার
ওয়েলিংটনের রঙ্গোটাই কলেজে অধ্যয়ন করেছেন ব্যারি সিনক্লেয়ার।
বাংলাদেশের ব্যাংকসমূহের তালিকা
সাধারণ
বাংলাদেশে পরিচালিত বেসরকারি বাণিজ্যিক ব্যাংকের মধ্যে ৩৩টি ব্যাংক প্রথাগত বা সাধারণ ব্যাংকিং কার্যক্রম করে থাকে।
ব্যারি সিনক্লেয়ার
ঘরোয়া ক্রিকেট
১৯৫৫-৫৬ মৌসুম থেকে ১৯৭০-৭১ মৌসুম পর্যন্ত ওয়েলিংটনের পক্ষে প্রথম-শ্রেণীর ক্রিকেটে সপ্রতিভ অংশগ্রহণ ছিল তার। ১৯৬৩-৬৪ মৌসুমে নর্দার্ন ডিস্ট্রিক্টসের পক্ষে প্রথমবারের মতো প্রথম-শ্রেণীর ক্রিকেটে সেঞ্চুরি করেন। দলীয় সংগ্রহ ১৩৮/৫ এর মধ্যে তিনি অপরাজিত ১০২ রান তুলে একাকীই দলের পাঁচ-উইকেটের বিজয়ে নেতৃত্ব দেন। প্রথম-শ্রেণীর ক্রিকেটে ব্যক্তিগত সর্বোচ্চ রান তুলেন ১৪৮। ১৯৬৬-৬৭ মৌসুমে অস্ট্রেলিয়া একাদশের বিপক্ষে দলকে অধিনায়ক হিসেবে পরিচালনায় অগ্রসর হন। এ পর্যায়ে প্রথম দিনেই দলের সংগ্রহ ছিল ৩৬৫/৭।
বাংলাদেশের ব্যাংকসমূহের তালিকা
ইসলামী
বাংলাদেশে পরিচালিত বেসরকারি বাণিজ্যিক ব্যাংকের মধ্যে ১০ টি ব্যাংক ইসলামী ব্যাংকিং কার্যক্রম করে।
ব্যারি সিনক্লেয়ার
আন্তর্জাতিক ক্রিকেট
১৯৬২-৬৩ মৌসুম থেকে ১৯৬৭-৬৮ মৌসুম পর্যন্ত ২১ টেস্টে অংশ নিয়েছেন। ছয়টি প্রথম-শ্রেণীর সেঞ্চুরির মধ্যে টেস্টেই করেছিলেন তিনটি। তবে কোনটিতেই দলকে জয় এনে দিতে পারেননি। ২৩ ফেব্রুয়ারি, ১৯৬৩ তারিখে ইংল্যান্ডের বিপক্ষে টেস্ট অভিষেক ঘটে ব্যারি সিনক্লেয়ারের।
বাংলাদেশের ব্যাংকসমূহের তালিকা
বিদেশি বাণিজ্যিক ব্যাংক
বাংলাদেশে ৯টি বিদেশি বাণিজ্যিক ব্যাংক কর্মরত রয়েছে। এই বিদেশি বাণিজ্যিক ব্যাংকসমূহ বাংলাদেশে আঞ্চলিক কার্যালয় ও শাখা কার্যালয় খুলে তাদের কার্যক্রম পরিচালনা করছে।
ব্যারি সিনক্লেয়ার
আন্তর্জাতিক ক্রিকেট
১৯৬৩-৬৪ মৌসুমে নিউজিল্যান্ডের মাটিতে তিন টেস্ট খেলার জন্যে দক্ষিণ আফ্রিকার পদার্পণ ঘটে। অকল্যান্ডে সফরকারী দক্ষিণ আফ্রিকা দলের বিপক্ষে নিজস্ব সর্বোচ্চ টেস্ট শতক হাঁকান। ৩৪৫ মিনিটে ১৩৮ রানের ঐ ইনিংসটি খেলা স্বত্ত্বেও স্বাগতিক দল মাত্র ২৬৩ রানে অল-আউট হয়ে যায়। তার ঐ সেঞ্চুরিটি তিন টেস্টের সিরিজটিতে একমাত্র সেঞ্চুরি ছিল। এছাড়াও তার ঐ সংগ্রহটি নিউজিল্যান্ডে যে-কোন নিউজিল্যান্ডীয় ক্রিকেটারদের মধ্যে সর্বোচ্চ ছিল। রান সংগ্রহ ও গড়ের দিক দিয়ে তিনি সর্বাগ্রে ছিলেন। পরের স্থানে ছিলেন নোয়েল ম্যাকগ্রিগর। ১৯৬৪-৬৫ মৌসুমে পাকিস্তান সফরে যান। লাহোরে স্বাগতিক পাকিস্তান দলের বিপক্ষে দশ ওভার বোলিং করে দুই উইকেট দখল করেছিলেন।
বাংলাদেশের ব্যাংকসমূহের তালিকা
বিশেষায়িত ব্যাংক
বাংলাদেশে ৩টি বিশেষায়িত ব্যাংক রয়েছে যেগুলোর মালিকানা বাংলাদেশ সরকারের হাতে। ব্যাংক তিনটি আলাদা আলাদা বিশেষ উদ্দেশ্য পূরণকল্পে গঠন করা হয়েছে।
ব্যারি সিনক্লেয়ার
আন্তর্জাতিক ক্রিকেট
১৯৬৫-৬৬ মৌসুমে ইংল্যান্ডের বিপক্ষে সিরিজের দ্বিতীয় ও তৃতীয় টেস্ট এবং ১৯৬৭-৬৮ মৌসুমে ভারতের বিপক্ষে সিরিজের প্রথম টেস্টে দলের অধিনায়ক মনোনীত হয়েছিলেন। তবে ভারতের বিপক্ষে তার দল পরাজিত হয়েছিল ও বাদ-বাকী খেলাগুলো ড্রয়ে পরিণত হয়। এছাড়াও ১৯৬৬-৬৭ মৌসুমে নিউজিল্যান্ডে সফরকারী অস্ট্রেলিয়া একাদশ ও ১৯৬৭-৬৮ মৌসুমে অস্ট্রেলিয়া সফরে দলকে নেতৃত্ব দেন।
খেলার ধরন
ছোটখাঁটো শারীরিক গড়নের অধিকারী ছিলেন। ফলশ্রুতিতে কখনো কখনো প্রতিপক্ষীয় পেস বোলারদের লক্ষ্যবস্তুতে পরিণত হতেন। তবে কীভাবে তাদের ছোঁড়া খাঁটো প্রকৃতির বলগুলো মোকাবেলা করতে হয়, তা করায়ত্ত্ব করেছিলেন। পরিচ্ছন্ন ব্যাটসম্যান হিসেবে কাট ও অন-ড্রাইভের জন্য সবিশেষ জনপ্রিয়তা পেয়েছিলেন ব্যারি সিনক্লেয়ার।
মূল্যায়ন
ক্রিস্টোফার মার্টিন-জেনকিন্স তার সম্পর্কে মন্তব্য করেছিলেন যে, নিউজিল্যান্ডের ইতিহাসের অন্যতম ছোটখাঁটো গড়নের অধিকারী তিনি। ডানহাতে ব্যাট নিয়ে অদম্য শক্তির পরিচায়ক তিনি। এছাড়াও, কভার অঞ্চলে দক্ষ ফিল্ডারের ভূমিকায় অবতীর্ণ হতেন।
২০১৬ রাণীর জন্মদিনের সম্মাননায় ক্রিকেটে অসামান্য অবদানের প্রেক্ষিতে তাকে নিউজিল্যান্ড অর্ডার অব মেরিট পদবীতে ভূষিত করা হয়েছিল।
অবসর
চাকুরীতে মনোনিবেশ ঘটানোর লক্ষ্যে ১৯৬৮ সালে আন্তর্জাতিক ক্রিকেট থেকে অবসর গ্রহণ করেন ব্যারি সিনক্লেয়ার।
২০১০ সালে নিউজিল্যান্ড ক্রিকেট প্লেয়ার্স অ্যাসোসিয়েশন গঠিত হলে তিনি পরামর্শকের ভূমিকায় ছিলেন। ২০১৫ সালে ওয়েলিংটনের ক্রীড়ায় অন্যতম জীবিত কিংবদন্তীরূপে নির্বাচিত হন।
আরও পড়ুন
Bill Francis, In Pursuit of Excellence: The Barry Sinclair Story, The Cricket Publishing Company, West Pennant Hills, NSW, 2016
দ্বিতীয় লিঙ্গ
দ্বিতীয় লিঙ্গ (Le Deuxième Sexe ল্য দোজিয়েম সেক্স) হচ্ছে ১৯৪৯ খ্রিষ্টাব্দে প্রকাশিত ফরাসি অস্ত্বিবাদী দার্শনিক সিমোন দ্য বোভোয়ার এর লেখা একটি বই। এ বইটিতে তিনি ইতিহাসে নারীদের প্রতি অন্যদের আচরণ সম্পর্কে আলোচনা করেছেন। ১৯৪৬-১৯৪৯ সালের মধ্যে গবেষণা করে তিনি এ বইটি লিখেছেন। তিনি বইটিকে দুটি অংশে প্রকাশ করেন । অংশ দুটির নাম: ফ্যাক্টস এন্ড মিথস এবং লিভড এক্সপেরিয়ান্স (ফরাসি ভাষায়, Les faits et les mythes এবং L'expérience vécue)। কিছু অধ্যায় প্রথমে লেস টেমপ মোর্ডানেস -এ আবির্ভূত হয়। এটি তার সবচেয়ে জনপ্রিয় কীর্তিগুলোর একটি। দ্বিতীয় লিঙ্গ বইটিকে অনেক সময় নারীবাদের গুরুত্বপূর্ণ কীর্তি এবং নারীবাদের দ্বিতীয় তরঙ্গের শুরু হিসেবে বিবেচনা করা হয়।
প্রথম অংশ
বোভোয়ার প্রশ্ন করেন, “নারী কি?”। তিনি যুক্তি দেখান যে, পুরুষদের প্রধান হিসেবে বিবেচনা করা হয়, অপরদিকে নারীদের “অন্য কেউ”। “অনুরূপভাবে মনুষত্ব হলো পুরুষ, আর পুরুষ নারীকে আলাদা সত্ত্বা হিসেবে নয় বরং তার আত্মীয় হিসেবে বিবেচনা করে।” বোভোয়ার বিভিন্ন প্রাণীর (মাছ, পোকা, স্তন্যপায়ী প্রাণী) মধ্যে ডিম্বাশযয়ের সাথে শুক্রাণুর সম্পর্ক বর্ণনা করেন এবং তারপর মানুষ নিয়ে আলোচনা করেন। তিনি এই প্রাণিদের মধ্যে নারীদের প্রজননের ক্ষেত্রে অধীনতা ব্যাখ্যা করেন এবং পুরুষ ও নারীর মধ্যে শারীরবৃত্তীয় তুলনা করেন। মূল্য শারীরবৃত্তীয় বৈশিষ্টের উপর ভিত্তি করে নির্ধারিত হতে পারে না এবং জীব বিজ্ঞানের এ সত্য সত্তাতাত্ত্বিক, অর্থনৈতিক, সামাজিক এবং শারীরবৃত্তীয় বিষয়গুলোর আলোকে বিবেচনা করতে হবে।
তিনি সিগমুন্ড ফ্রয়েড, আলফ্রেড এ্যাডলার এবং ফ্রিডরিখ এঙ্গেলস সহ অন্যান্য লেখকদের দৃষ্টিভঙ্গি প্রত্যাখ্যান করেন। তিনি যুক্তি দেন যে, যখন এঙ্গেলস তার দ্য অরিজিন অব দ্য ফ্যামিলি, প্রাইভেট প্রোপার্টি এন্ড দ্য স্ট্যাট -এ লিখেছেন, “নারী লিঙ্গের বড় ঐতিহাসিক পরাজয়” ব্রোন্জের আবিষ্কার এবং নিজস্ব সম্পত্তির আর্বিভাবের ফল, তার এ দাবি সমর্থিত হয় না।
বোভোয়ার এর মতে, দুটি বিষয় নারীদের অবস্থার পরিবর্তন ব্যাখ্যা করতে পারে: উৎপাদনে অংশগ্রহণ এবং প্রজননের দাসত্ব থেকে মুক্তি। তিনি লেখেন, “মাতৃত্ব নারীকে পশুর মতো তার শরীরের মধ্যে আটকে দেয় এবং পুরুষকে তার এবং প্রকৃতির উপর আধিপত্য বিস্তারের সুযোগ দেয়।” তিনি নারীর উপর পুরুষের ক্রমাগত আধিপত্য ব্যাখ্যা করেন। এক্ষেত্রে, তিনি সুসায় আবিস্কৃত দেবীর মুর্তি থেকে শুরু করে পিথাগোরাস, যিনি লিখেছেন, “একটা ভালো উৎস আছে যা নিয়ম, আলো এবং পুরুষ সৃষ্টি করেছে এবং একটি খারাপ উৎস আছে যা বিশৃঙ্খলা, অন্ধকার এবং নারী সৃষ্টি করেছে।” তার মতো প্রাচীন গ্রিকদের দৃষ্টিভঙ্গি নিয়ে তিনি আলোচনা করেন। তিনি লিখেছেন, “বিশ্বে পুরুষেরা শ্রেষ্ঠত্বের সাথে জয়ী হয় এবং অন্তর্নিহীততা নারীদের ভাগ্য।” তিনি আরও লিখেছেন, পুরুষেরা যখন পরিবার এবং উত্তরাধিকার টিকিয়ে রাখতে চায় তখন তারা নারীদের উপর অত্যাচার করে। তিনি স্পার্টার মতো ব্যাতিক্রমী যেসব স্থানে নারীদের কোনো নিয়ন্ত্রণ ছিল না এবং তাদের সাথে প্রায় দাসের মতো আচরণ করা হতো, সেসব স্থান বাদ দিয়ে প্রাচীনের গ্রিসের সাথে রোমের নারীদের অবস্থার তুলনা করেন। রোমে পুরুষেরা কর্তা হিসেবে থাকলেও সেখানে নারীরা প্রাচীন গ্রিসের থেকে তুলনামূলক বেশি অধিকার লাভ করত, কিন্তু তারপরও তাদের প্রতি লিঙ্গের ভিত্তিতে বৈষম্য করা হতো এবং তারা শূন্য স্বাধীনতা লাভ করত।
তিনি খিষ্টধর্ম নিয়ে আলোচনা করেন এবং বিতর্ক করেন যে, খ্রিষ্টধর্ম এবং এর নেতারা নারীদের অধীনস্থ করতে কাজ করে। তিনি পতিতাবৃত্তি নিয়ে আলোচনা করেছেন এবং বিংশ শতাব্দির কাছাকাছি সময়ে উদিত হওয়া কোর্টলি লাভ এর কারণে গতির পরিবর্তন ব্যাখা করেছেন। তিনি ১৫শ শতাব্দির প্রথম দিকের "গ্রেট ইতালিয়ান লেডিস এন্ড কোর্টসেন্স" থেকে শুরু করে স্পেনীয়, আভিলার তেরেসা সম্পর্কে বিশেষভাবে আলোচনা করার মাধ্যমে নিজেকে “পুরুষের সমান উচ্চতায়” উঠান। উনিশ শতাব্দিতে নারীর আইনী মর্যাদার পরিবর্তন হয় না কিন্তু মারগোরিতা দে নাভার এর মতো কেউ কেউ তাদের লেখা এবং অভিনয়ের জন্য শ্রেষ্ঠত্ব লাভ করে। কিছু পুরুষ তাদের কীর্তির মাধ্যমে নারীর মর্যাদাকে সমর্থন করে। তিনি নেপলিয়ন এর নীতিতে সমস্যা খুজে পান এবং অগাস্ট কমট, এবং অনরে দ্য বালজাক এর সমালোচনা করেন। তিনি পিয়েরে জোসেফ প্রুধোঁ -কে নারীবাদ বিরোধী বলে ব্যাখা করেন। উনিশ শতাব্দির শিল্প বিপ্লব নারীকে বাড়ি থেকে মুক্তি দেয়, তবে তাদেরকে তাদের কাজের জন্য সামান্য অর্থ দেওয়া হয়। শ্রমিক সংঘের বিকাশ এবং নারীদের অংশগ্রহণের হার বৃদ্ধি চিহ্নিত করেন। তিনি জন্ম নিয়ন্ত্রণ পদ্ধতির বিস্তার এবং গর্ভপাতের ইতিহাস নিয়ে গবেষণা করেন। তিনি নারীর ভোটাধিকারের বিষয়টি তুলে ধরেন এবং লিখেন, মারি ক্যুরি এবং রোসা লুক্সেমবুর্গ এর মতো নারীরা “খুবই বুদ্ধিমত্তার সাথে দেখিয়েছেন যে, নারীদের অক্ষমতা তাদের ঐতিহাসিক তুচ্ছলতার কারণ নয়: তাদের ঐতিহাসিক তুচ্ছলতাই তাদের অক্ষমতা সৃষ্টি করেছে।”
তিনি অধিকাংশ সময় পুরুষের ভিন্নধর্মী দৃৃষ্টিভঙ্গি থেকে “নারীদের চিরন্তন হতাশা” সম্পর্কে একটি উপস্থাপনা দেখান। তিনি নারীর রজঃস্রাব, কুমারীত্ব, পেশা, বিয়ে, মাতৃত্ব এবং পতিতাবৃত্তি সহ নারীর যৌনতা নিয়ে আলোচনা করেন। পুরুষের মধ্যে “নারীর ক্ষমতা বৃদ্ধির ভয়” এর অভিজ্ঞতা চিত্রিত করতে, বোভোয়ার ১৯৭৮ সালের ব্রিটিশ মেডিকেল জার্নালে এ প্রকাশিত ব্রিটিশ মেডিক্যাল সংঘের একজন সদস্যের উক্তি যোগ করেন, যেখানে তিনি লিখেছিলেন, “এটি একটি অনস্বীকার্য সত্য যে, রজঃস্রাব করা নারীর স্পর্শে মাংস নষ্ট হয়ে যায়।” তিনি অ্যান্ড্রে ব্রেটন, লিওপোল্ড লেদার সেংপোল্ড, মাইক লেরিস, পোল ভের্লেন, এডগার অ্যালান পো, পোল ভেলেরি, ইয়োহান ভল্ফগাং ফন গ্যোটে এবং উইলিয়াম শেকসপিয়র সহ আরও অনেক লেখক, দার্শনিক এবং চলচিত্রের উদ্ধৃতি যোগ করেন। তিনি লিখেছেন যে, যৌন অংশ সমকামিতার মাধ্যমে বজায় রাখা হয়।
অ্যান্ড্রে ব্রেটন, হেনরি দে মন্দারল্যান্ড, ডেভিড হারবার্ট লরেন্স, পোল ক্লোডেল এবং স্টেনদাল এর কীর্তিগুলো পর্যালোচনা করে তিনি লিখেছেন, বড় সমষ্টিগত কুসংস্কারগুলো প্রত্যেকের লেখায় প্রতিফলিত হয়েছে।” “হেনরি দে মন্দারল্যান্ড” নারী ভক্তিকে একটি দায়িত্ব হিসেবে দাবি করেছেন। স্বল্প অহংকারী, ব্রেটন, ক্লোডেল এবং স্টেনদাল এটিকে একটি মহৎ ইচ্ছা বলে প্রসংশা করেছেন।” তিনি লিখেছেন, “নারী হলো সম্মানিত অন্য কেউ”। এখানে “অন্য কেউ” “কোনো ব্যাক্তির নিজের জন্য নিজের দেওয়া অবস্থানের উপর ভিত্তি করে সঙ্গায়িত হয়েছে।” তিনি লিখেছিলেন, “নারী সমকক্ষ, নারী শিশু, আত্মীক বোন, নারী লিঙ্গ এবং নারী পশুর একমাত্র গন্তব্য সর্বদা পুরুষ।” তিনি আরও লিখেছেন, “কোনো কাজের বস্তুতে নারী জাতীয় উপাাদানের অনুপস্থিতি এবং তুচ্ছলতা একটি নির্দেশক...আমাদের সময়ের মতো সময়ে গুরুত্ব হারায়, যেখানে প্রত্যেকের নিজস্ব সমস্যগুলো দ্বিতীয় উদাহরণ।”
তিনি লিখেছেন, পুরুষের মিথ্যাচারের মধ্যে “রহস্য” রয়েছে। তিনি আরও লিখেছেন যে, রহস্য লিঙ্গ থেকে নারীর মধ্যে সীমাবদ্ধ নয় বরং এটি অবস্থা যা এটিকে কোনো দাসের সাথে সম্পর্কিত করে তার মধ্যে সীমাবদ্ধ। তিনি মনে করেন, এটি আঠারো শতাব্দিতে বিলীন হয়ে গেছে যখন পুরুষেরা বৃহত্তরভাবে নারীদের সমকক্ষ হিসেবে বিবেচনা করত। তিনি আর্তুর র‍্যাঁবো এর একটি উক্তি যোগ করেন, যিনি লিখেছিলেন যে, আশা করা যায়, নারীরা কোনো দিন সম্পূর্ণ মানুষ হতে পারবে যে দিন পুরুষেরা তাদের স্বাধীনতা দিবে।
দ্বিতীয় অংশ
বোভোয়ার একটি ছেলের সাথে লালিতপালিত হওয়া একটি মেয়েকে জন্ম নেওয়া থেকে উপস্থাপন করেন, যেখানে ছেলেটিকে বলা হয়, “ছোট”। অপরদিকে, মেয়েটিকে নারী হওয়ার এবং তার “নারীত্ব” গন্তব্য সম্পর্কে শিক্ষা দেওয়া হয়। তার সহজাত কোনো “মাতৃপ্রবৃত্তি” থাকে না। সে এগুলো বিশ্বাস করতে শুরু করে আর, কোনো পুরুষ ঈশ্বরের উপাসনা এবং কাল্পনিক পূর্ণ বয়স্ক প্রেমিকের কল্পনা করতে শুরু করে। লিঙ্গ আবিষ্কার করা “দুধ ছাড়ানোর মতো কষ্টকর” এবং সে এটিকে ঘৃণার চোখে দেখে। যখন সে জানতে পারে নারী নয়, পুরুষ পৃথিবীর কর্তা, তখন সেটি “তার নিজের প্রতি নিজের উপলদ্ধিকে নিষ্ঠুরভাবে পরিবর্তন করে”। তিনি বয়ঃসন্ধি, রজঃস্রাব এর থেকে শুরু করে মেয়েরা কীভাবে কোনো পুরুষের সাথে যৌন মিলনের কল্পনা করে তার বর্ণনা দেন। তিনি মেয়েদের কিশোর বয়সের শেষের দিকে তাদের “নারীত্ব” গ্রহণ করার পদ্ধতিগুলো ব্যাখ্যা করেন, যার মধ্যে বাড়ি থেকে পালানো, ঘৃণার প্রতি আকর্ষণ, প্রবৃত্তি অনুসরণ করা এবং চুরি করা অন্তর্ভুক্ত থাকতে পারে। তিনি পুরুষের সাথে নারীর যৌন সম্পর্কের ব্যাখ্যা দেন এবং বলেন, এগুলোর প্রথম অভিজ্ঞতাই তার সম্পূর্ণ জীবনকে অবহিত করে। তিনি নারীদের সাথে নারীদের যৌন সম্পর্কও ব্যাখ্যা করেছেন। তিনি লিখেছেন, “সমকামিতা একটি মারাত্মক অভিশাপ ব্যতীত কোনো ইচ্ছাকৃত বিকৃত যৌন আকাঙ্খা নয়”।
তিনি লিখেছেন, “ব্যবহারিক, সামাজিক, নৈতিক বন্ধনে আবদ্ধ দুজন স্ত্রীকে যৌন বিচারে একে অপরকে সারা জীবনের জন্য সন্তুষ্ট করতে বলা সম্পূর্ণ অযৌক্তিক”। তিনি “এটি মৃত্যু থেকে বাঁচিয়ে রেখেছে কিন্তু জীবনকেও প্রত্যাখ্যান করছে” -লিখে বিবাহিত নারীদের কাজ বর্ণনা করেছেন, যেমন: ঘর পরিষ্কার। তিনি মনে করেন, “স্ত্রী-দাসের ভাগ্য অপূর্ণ তার কাজের ক্ষেত্রের জন্য, যা তাকে সম্পূর্ণভাবে সাধারণ এবং অপ্রয়োজনীয় করে তুলেছে।” তিনি আরও লিখেছেন যে, নারী তার দাসত্ব স্বীকার করে মর্যাদা পায়, যা বিছানার “সেবা” এবং বাড়ির কাজের “সেবা”। একজন নারীকে বিয়ের পর তার পরিবার থেকে দুরে সরিয়ে তার সাথে যৌন সম্পর্ক সৃষ্টি করা হয়। তিনি স্বামী-স্ত্রীর মধ্যে অনেক অসমতা চিহ্নিত করেন এবং পরিলক্ষিত করেন যে, তারা ভালোবাসার মধ্যে সময় অতিবাহিত করে না বরং তারা “বিবাহিত ভালোবাসায়” সময় অতিবাহিত করে। তিনি মনে করেন, “বিয়ে প্রায় সবদাই নারীকে ধ্বংস করে দেয়”। বোভোয়ার সোফিয়া টোলসটায়া এর উদ্ধৃতি যোগ করেন, যা তিনি ডায়েরিতে লিখেছিলেন: “তুমি সেখানেই চিরকালের জন্য বন্দি এবং তোমাকে সেখানেই বসতে হবে”। বোভোয়ার মনে করেন, “বিয়ে একটি বিকৃত সংঘ, যা নারী এবং পুরুষকে উভকেই নিপিড়ন করছে”।
তার মতে, ডাক্তার বৈধভাবে গর্ভপাত করলে তা মায়ের জন্য সামান্য আশঙ্কাজনক হবে। ক্যাথলিক চার্চ দাবি করতে পারবে না যে, জন্ম না হওয়া শিশুটির আত্মা খ্রিষ্ট ধর্মে দীক্ষিত না হওয়ার কারণে স্বর্গে যাবে না কারণ তা অন্য চার্চের শিক্ষার বিরুদ্ধে যায়। তিনি লিখেন যে, পর্ভপাতের সমস্যা কোনো নৈতিকতার সমস্যা নয় বরং নারীর প্রতি “পুরুষত্ব দুঃখবাদ” এর একটি সমস্যা। তিনি গর্ভধারণ ব্যাখ্যা করেছেন, যা নারীরা উপহার এবং অভিশাপ দুইভাবেই বিবেচনা করা যায়। নতুন জীবনের এই সৃষ্টিতে নারী নিজেকে “একটি নিষ্ক্রিয় যন্ত্র ব্যতীত অন্য কিছু হিসেবে দেখে না” সে নিজেকে হারিয়ে ফেলে। তিনি লিখেছেন যে, “মাতৃ সাদোমোসোচিজম কন্যার জন্য অপরাধীর অনুভূতি সৃষ্টি করে, যে নিজেকে তার সন্তানদের সামনে সাদোমোসোচিজম আচরনের মধ্যে নিজেকে প্রকাশ করবে অন্তহীনভাবে এবং সমাজতান্ত্রিক সন্তান লালনপালন করার অনুশীলনকে উৎসাহিত করে।”
বোভোয়ার নারীর পোশাক, তার মেয়ে বন্ধু এবং পুুরুষদের সাথে সম্পর্ক তার ব্যাখ্যা করেছেন। তিনি লিখেছেন, “নারীর প্রেমমূলক সন্তুষ্টি ব্যহত করে বিয়ে তাদের অনুভূতির স্বাধীনতা এবং নিজস্বতা নষ্ট করে, তাদেরকে ব্যভিচারের দিকে নিয়ে যায়”। তিনি পতিতা ব্যাখ্যা করেন এবং কারবারিদের সাথে তাদের সম্পর্ক ও হেতাইরা ব্যাখ্যা করেন। পতিতাদের সাথে হেতাইরারাও মানুষ হিসেবে স্বীকৃতি পেতে পারে এবং সফল হলে স্বতন্ত্র হতে পারে। নারীদের রজোনিবৃত্তির পন্থা তাদের মধ্যে সমকামিতা জাগিয়ে দিতে পারে (যা বোভোয়ার মনে করেন অধিকাংশ নারীর মধ্যেই সুপ্ত আছে)। যখন সে বড় হতে চায় তার পূর্ণবয়স্ক জীবনের অর্ধেকটা অতিবাহিত সে বৃদ্ধ হয়ে যায়। কোনো নারী তার সন্তানের (প্রায় ক্ষেত্রেই পুত্রসন্তান) অথবা নাতি-নাতনির সাহায্যে বাঁচতে চান তখন সে একাকিত্ব, অনুতাপ এবং অবসাদের মুখোমুখি হন। সময় অতিবাহিত করতে সে জল রং, গান, পড়া অথবা দাতব্য সংস্থায় যোগ দিতে পারে। যদিও খুব কম সংখ্যক নারীরা কোনো উদ্দেশ্যে প্রতিজ্ঞাবদ্ধ থেকেছে বা তাদের মনে কোনো লক্ষ্য রেখেছিল, তারপরও তিনি বলেন, “একটি নারী পরজীবির জন্য সর্বোচ্চ ধরনের স্বাধীনতা হতে পারে সরল অবজ্ঞা বা সংশয়যুক্ত কঠিনত্ব”।
বোভোয়ার এর মতে, যখন কোনো নারী পুরুষের মতো সক্রিয়, কার্যকর এবং নীরব হতে জানে তখন তার পরিস্থিতি তাকে খাবার তৈরি করতে এবং কাপড় ও বাড়ি প্রস্তুত করতে। কিছু না করায় সে চিন্তিত হয়ে পড়ে, সে অভিযোগ করে, সে কাদে এবং আত্মহত্যার হুমকি দেয়। কিন্তু সে নিজের ভাগ্য থেকে পালাতে পারে না। সে ভার্জিনিয়া উল্‌ফ এবং কেথরিন ম্যানসফিল্ড এর চিত্রিত করা “একত্রে” এবং “ভালো” থাকার মধ্যে সুখ পেতে পারে। বোভোয়ার মনে করেন, নারী উচ্চতর না নিম্নতর তা নির্ধারণ করা যুক্তিহীন কিন্তু পুরুষের অবস্থা “অসীমভাবে পছন্দনীয়”। তিনি লিখেছেন, “নারীর কাছে তার স্বাধীনতার জন্য কাজ করা ব্যতীত বের হওয়ার জন্য অন্য কোনো উপায় নাই”।
বোভোয়ার তিনি বিবাহিত জীবনে এবং অবিবাহিত জীবনে নারী, আর আত্মকেন্দ্রিক নারীর বর্ণনা দেন, যারা নিজেকে দর্পনে অথবা থিয়েটারে খুজে পেতে পারে। তিনি লিখেছেন, “যে দিন নারীদের জন্য দুর্বলতার মাধ্যমে নয়,বরং তার সক্ষমতার মাধ্যমে এবং তার নিজের কাছ থেকে পালাতে নয়, বরং তার নিজেকে খুজে পেতে ভালোবাসা, জোর করে নয়, নিশ্চিত করে ভালোবাসা সম্ভব হবে, সেদিন ভালোবাসা তার এবং পুরুষের জন্য জীবনের উৎস হয়ে যাবে নৈতিক, বিপজ্জয় নয়।” তিনি বিভিন্ন নারীর জীবন নিয়ে আলোচনা করেন, যার মধ্যে কয়েক জন স্টিগমাটা স্থাপন করেছেন। তিনি তাদের সম্পর্কে লিখেছেন যে, এই নারীরা হয়তো “কোনো অবাস্তব কিছুর সাথে” সম্পর্ক তৈরি করেছেন অথবা তার তারা “কোনো বাস্তব সত্তার সাথে অবাস্তব সম্পর্ক” তৈরি করেছেন। তিনি কাজে নিয়জিত নারীদের কথা উল্লেখ করেছেন, যারা দুঃখবাদ এবং ম্যাসোচিজম থেকে বাঁচতে পেরেছেন। তিনি একটি পাদটীকায় লিখেছেন যে, খুব অল্প সংখ্যক নারী মানসম্মত অবস্থায় পৌছাতে পেরেছে, তিনি ক্লেরা সুম্যান এবং রোবার্ট সুম্যান এর উদাহরণ দেন। তিনি বলেছেন স্ত্রীদের লক্ষ্য আরও অপ্রতিরোধ্য হতে পারে: একজন স্ত্রী ভদ্র, ভালো গৃহিনী এবং ভালো মা হওয়ার চেষ্টা করতে পারে। তিনি “অভিনেত্রী, নৃত্যশিল্পী এবং গায়িকাদের” ব্যাতিক্রম হিসেবে ধরেন কারন তারা স্বাধীনতা পেতে পারে। লেখকদের মধ্যে তিনি এমিলি ব্রন্টি, উলফ এবং (“কখনো কখনো”) মেরি ওয়েব (কোলেট এবং ম্যানসফিল্ডকে তিনি উল্লেখ করেছেন) এর কথা বলেছেন। তারা “প্রকৃতি অমানবিক স্বাধীনতার মধ্যে” চেষ্ট করেছেন। তারপর তিনি বলেন, নারীরা মানুষের অবস্থাকে বাধার সম্মুখীন করে না এবং কিছু মহান মানুষদের তুলনায় একজন নারীকে “সাধারন” হিসেবে গন্য করা হয় এবং আরও কিছু সময়ের জন্য সে সেই পর্যায়েই থাকবে। একজন নারী হয়তো কখনো ভিনসেন্ট ভ্যান গখ অথবা ফ্রান্‌ৎস কাফকা হতে পারেননি। তিনি মনে করেন, সকল নারীর মধ্যে সেন্ট তেরেসা একমাত্র নিজের জন্য বেঁচেছেন। এমনটা খুবই কম হয় যে, একজন নারী তার সুযোগ সন্ধানের জন্য বের হয়।
শেষে বোভোয়ার ভবিষ্যতের দিকে লক্ষ্য করেছেন, যখন নারী এবং পুরুষ সমান হবে, যা “সোভিয়েত বিপ্লব প্রতিজ্ঞা করেছিল” কিন্তু কখনো বাস্তবায়ন করেনি। “এই মহান বিজয় পাওয়ার জন্য নারী এবং পুরুষের অবশ্যই অন্যান্য কিছুর মধ্যে, তাদের প্রকৃতিগত পার্থক্যের বাহিরে স্বচ্ছ ভাতৃত্ববোধ নিশ্চিত করতে হবে।”
গ্রহণযোগ্যতা এবং প্রভাব
দ্বিতীয় লিঙ্গ এর প্রথম সংস্করণ ফরাসি প্রকাশনায় এক সপ্তাহে প্রায় ২২,০০০ কপি বিক্রি হয়। তারপর এটিকে চল্লিশটি ভাষায় অনুবাদ করা হয়। ভেটিক্যান এটিকে তাদের নিষিদ্ধ বইয়ের তালিকার অন্তর্ভুক্ত করেছে। লিঙ্গ গবেষক, আলফ্রেড কিনসি এর মতে, একটি আকর্ষণীয় সাহিত্য হলেও এটিতে আগ্রহজনক প্রকৃত উপাত্ত এবং বিজ্ঞানের গুরুত্ব নেই। ১৯৬০ সালে, বোভোয়ার লিখেছেন যে, দ্বিতীয় লিঙ্গ ছিল “কেন এখন, এমনকি আজও, একজন নারীর অবস্থা কীভাবে তাকে পৃথিবীর সাধারণ সমস্যাগুলো উদ্ভাবন করা থেকে বিরত রাখে” তা ব্যাখ্যা করার একটি চেষ্টা। বইটিতে মনোবিজ্ঞানের উপর করা আক্রমণ পরবর্তী নারীবাদী বিতর্কগুলোকে সমর্থন করেছে, যার মধ্যে রয়েছে বেটি ফ্রাইডম্যান এর দ্য ফেমিনাইন মিস্টিক, কেইট মিলেট এর “সেক্সুয়াল পলিটিকস” এবং জার্মেইন গ্রিয়ার এর “দ্য ফিমেল ইউনিক” -তে করা বিতর্কগুলো। ১৯৮৯ সালে, কেইট মিলেট বলেছেন যে, যখন তিনি “সেক্সুয়াল পলিটিকস” লিখেছিলেন, তিনি বোভোয়ার এর কাছে কি পরিমাণ ঋণী ছিলেন তা তিনি জানতেন না।
দার্শনিক, যুদিথ বাটলার লিখেছেন যে, বোভোয়ার এর সূত্র “কেউ নারী হয়ে জন্মগ্রহণ করে না বরং নারী হয়ে যায়” "সেক্স" এবং "জেন্ডার" এ দুটি শব্দের মধ্যে পার্থক্য করছে। বোর্ড এবং মালোভানি চেভ্যালার তাদের সম্পূর্ণ ইংরেজি অনুবাদে এই সূত্রটিকে অনুবাদ করেন এভাবে: "কেউ নারী হয়ে জন্মগ্রহণ করে না, কিন্তু নারী হয়ে যায় এবং পরবর্তীতে বইতে থাকা “নারীর” বিভিন্ন ব্যবহারের মধ্যে একটিকে নির্দেশ করা হচ্ছে", বোভোয়ার এই কথাটি ব্যবহার করেছেন নারীকে একটি নির্মাণ হিসেবে বর্ণনা করতে। বাটলার লিখেছেন যে, ‍বইটির মতে, লিঙ্গ পরিচিতির একটি ক্ষেত্র, যা “ক্রমাগত অর্জিত হচ্ছে”। বাটলার দ্বিতীয় লিঙ্গ বইটি সম্ভবত লিঙ্গের সম্পূর্ণ ব্যাখ্যা দিচ্ছে বলে মনে করেন।
জীবনীবিদ, ডাইড্রে বেইর তার “ইন্ট্রোডাকশন টু দ্য ভিনটেজ এডিশন” -এ উল্লেখ করেছেন যে, বোভোয়ার এর “সবচেয়ে দৃঢ় সমালোচনাগুলোর মধ্যে একটি হচ্ছে যে, তিনি নারীদের বিষয়ে লেখার সময়ে তাদের থেকে তিনি নিজেকে পৃথক করে ফেলায় বোভোয়ার “অজান্তে নারী-বিদ্বেষের অপরাধী”। তিনি আরও লিখেছেন যে, ফরাসি লেখক, ফ্রান্সিস জেনসন এবং ব্রিটিশ লেখক, স্টিভ স্মিথ একই রকম সমালোচনা করেছেন। স্মিথ এর ভাষায়: “তিনি নারীদের বিষয়ে একটি বৃহদাকার বই লিখেছেন এবং এখানে বোঝা যায় যে, তিনি তাদের পছন্দ করে না এবং তার নারী হওয়ার ব্যাপারটিও পছন্দনীয় নয়”। তিনি ব্রিটিশ বিশেষজ্ঞ, সি. বি. রেডফোর্ড এর উদ্ধৃতিও যোগ করেন। তার উদ্ধৃতি ছিল: “নারীদের নিজের রঙে রাঙানোর অপরাধী” কারণ দ্বিতীয় লিঙ্গ একটি দ্বিতীয় শ্রেণীর নথি, তাই তার আত্মজীবনীমূলক প্রভাবে বিকৃত হয়ে লেখকের নিজস্ব সমস্যাগুলো তার নারীত্ব আলোচনায় একটি অতিরঞ্জিত গুরুত্ব পেয়েছে।
সেন্সরশীপ
“দ্বিতীয় লিঙ্গ” এর স্পেনীয় ভাষায় অনুবাদ (আর্জেন্টিনায় মুদ্রিত) ১৯৫৫ সালে, ফ্রান্সিস্কো ফ্রাঙ্কো এর অধীনে থাকা স্পেনে নিষিদ্ধ ছিল। স্পেনীয় নারীবাদীরা বইটিকে অবৈধভাবে নিয়ে আসে এবং গোপনে প্রচার করে। ১৯৯৮ সালে, বইটির একটি সম্পূর্ণ কাস্টিলীয় স্পেনীয় অনুবাদ প্রকাশ করা হয়।
সাংস্কৃতিক প্রতিক্রিয়া
সামাজিক নারীবাদীরা দাবি করে যে, নারীরা মনস্ততাত্ত্বিক এবং শারীরবৃত্তিয়ভাবে পুরুষের থেকে আলাদা ....এবং তারা লিঙ্গ পার্থক্যগুলোতে জোর দেয়। তারা সরল সমতার পরিবর্তে, নারীদের বাড়িতে থাকার এবং পরিবার গড়ে তোলার অধিকার আছে বলে। যদি তারা অর্থনৈতিক স্বীকৃতির জন্য খুব ইচ্ছা করে বা সমস্যার কারণে অথবা কেথলিক চার্চ এর পরামর্শের জন্য কাজে যোগ দেয়, তাহলে সে জাতীয়ভাবে অর্থায়িত ডে-কেয়ার এবং পিতামাতার জন্য বরাদ্দ ছুটিগুলো ব্যবহার করে তাদের সন্তানদের সাহায্য করবে। সেই সময়ের এই ঐতিহাসিক বিষয়টি একটি বিশ্বাসের (“কোনো সমাজকে তার পুরুষদের কর্তৃক নারীদের প্রচুর সেবা চেষ্টা এবং সমাজের সমগ্র উদ্দেশ্যের ক্ষতি করার উপর ভিত্তি করে সমাজকে ভাগ করা যায়”) অন্তর্ভুক্ত ছিল যে। আর তাই, এসব সুবিধার অগ্রসরতার ফলস্বরূপ ইউরোপীয় নারীরা আরো রাজনীতির সাথে যুক্ত হয় এবং ১৯৯০ সালের মধ্যে তারা আইনসভায় যুক্তরাষ্ট্রের তুলনায় ছয় থেকে সাত গুণ বেশি আসন লাভ করে, যা ব্যবহার করে নারী ও শিশু বিষয়ক সুবিধাগুলোর সমর্থনে এই প্রক্রিয়াটিকে প্রভাবিত করতে পারে।
অনুবাদ
অনেকে উল্লেখ করেছেন যে, ১৯৫৩ সালে প্রকাশিত এইচ. এম. পারসলে এর প্রায় পুনঃপ্রকাশ অনুবাদ মানসম্মত নয়। দ্য নিউ ইয়র্ক টাইমস এর একজন পর্যালোচক বলেন, যে প্রাণিবিদকে এটি অনুববাদ করতে ভাড়া করা হয় তার ফরাসি ভাষার জ্ঞান “কলেজের অস্নাতকের ফরাসি ভাষার জ্ঞানের” সমান। দর্শন ধারণার সূক্ষ্ম শব্দগুলো প্রায়ই ভুল অনুবাদ করা হয়েছে এবং লেখার গুরুত্বপূর্ণ সোয়াথগুলো বাদ গিয়েছে।. আলফ্রেড এ. নোপফ.ইনক -এর কাছে বইটির ইংরেজি প্রকাশনার অধিকার রয়েছে। প্রকাশকদের ইংরেজি অনুবাদটির সমস্যাগুলোর বিষয়ে জানানো হয়েছে। কিন্তু তারা বইটির নতুন অনুবাদের আসলেই কোনো প্রয়োজন নেই বলে দীর্ঘ বিবৃতি দেয়। যদিও ১৯৮৫ সালের একটি সাক্ষাতকারে বোভোয়ার নিজে একটি নতুন অনুবাদের আবেদন করে বলেন: আমি চাই দ্বিতীয় লিঙ্গের আরেকটি অনুবাদ করা হোক, যা আরো সঠিক, সম্পূর্ণ এবং নির্ভরযোগ্য হবে।
প্রকাশকেরা এই অনুরোধ রাখতে সক্ষম হননি এবং কোন্সটেন্স বোর্ড ও সেলিয়া মালোভানি-চেভেলিয়ারকে কমিশনকে এই দায়িত্ব দেওয়া হয়। ২০০৯ সালের নভেম্বর মাসে এর ফলাফল প্রকাশিত হয়। এটি সাহিত্য সমালোচকদের কাছ থেকে সাধারণত ভালো সমালোচনা পায়, যারা কোন্সটেন্স বোর্ড ও সেলিয়া মালোভানি-চেভেলিয়ারকে পারসলে সংস্করণে না থাকা লেখাগুলো ঠিক করা এবং সেটির অনেক ভুল দূর করার জন্য স্বীকৃতি দেওয়া হয়।